钦定古今图书集成/明伦汇编/闺媛典/第172卷 > 曾阿原妻张珠娘
## 钦定古今图书集成/明伦汇编/闺媛典/第172卷 > 曾阿原妻张珠娘

按《德化县志》：张珠娘，曾阿原妻。年二十一生子仪，甫
数月而夫没。家富田庐，强宗利其他适而图之，张哺
仪号泣，誓曰：“天不坠尔宗，尔速长大，我志不坚，天地
鬼神实鉴临之。”仪八九岁延名师教之，遂早为诸生，
年二十四亦夭。张号天曰：“天何酷罚若是哉？”遂抚侄
恕为子，爱之若己出，人不知其为侄也。